stanford-oval/wikipedia huggingface dataset:
Trifylia
Maantiede

Trifylia käsitti Joonianmeren rannikolla olevan tasangon Kyparissionlahden rannalla. Trifylia oli pienin Eliin alueista, ja sen pinta-alaksi on arvioitu noin 600 neliökilometriä. Trifylian pohjoispuolella sijaitsi Pisatis, itäpuolella Arkadia vuorineen ja eteläpuolella Messenia. Pisatiin ja Trifylian rajana pidettiin myöhempinä aikoina Alfeios-jokea, mutta varhaisempina aikoina Pisatis oli ulottunut myös Alfeioksen eteläpuolelle, vaikkakin kaikki sen tärkeimmät kaupungit sijaitsivat joen pohjoispuolella. Trifylian ja Messenian rajajokena toimi puolestaan Neda.
Trifylian vuoria olivat Ossa pohjoisempana lähellä Olympiaa, Lapithas keskemmällä ja Minthe eteläosissa. Näistä Minthe, joka oli korkein, oli Haadeen kulttipaikka. Vuorelle nimensä antanut minttu oli pyhitetty Persefonelle.
Maantiede > Polikset

Trifylian polikset eli kaupunkivaltiot olivat:
Epeion eli Aipy
Epitalion
Friksai
Lepreon
Makiston
Nudion
Pyrgos
Skillus
Maantiede > Muita kaupunkeja

Trifylian muita kaupunkeja tai asutuksia olivat:
Hypana
Pteleos
Pylos
Samikon
Stylangion
Typaneai
Historia

Trifylian alkuperäisiksi asukkaiksi mainitaan paroreatait ja kaukonit. Kreikkalaisen perinteen mukaan alueen asuttivat mykeneläisen kauden lopulla minyalaiset, jotka doorilaiset karkottivat Lakoniasta niin kutsutun doorilaisvaelluksen aikaan. Nämä perustivat alueelle kuusi kaupunkia, ja onnistuivat säilyttämään itsenäisyytensä myös Messenian asuttaneita doorilaisia vastaan.
Trifylian käsite vaikuttaa syntyneen kuitenkin vasta 300-luvulla eaa., eikä se näin esiinny vielä Herodotoksella tai Thukydideellä. Kreikkalaisessa mytologiassa alue sai nimensä arkadialaisesta heeros Trifyloksesta. Antiikin aikana alueen nimi, ”Kolme heimoa”, selitettiin myös niin, että se viittasi aluetta asuttaneisiin kolmeen heimoon, jotka Strabonin mukaan olivat epealaiset, minyalaiset ja elisläiset. Trifylian asukkaista käytettiin etnonyymiä Trifylios.
Eliin kaupunkivaltio valtasi Trifylian, samoin kuin Pisatiin alueen, viimeistään 700-luvulla eaa. Tämän jälkeen kummatkin alueet olivat Eliin perioikialuetta. Toisessa messenialaissodassa trifylialaiset ja pisatislaiset kapinoivat Elistä vastaan ja avustivat messenialaisia, siinä missä Elis sai apua Spartalta. Myöhempinä aikoina trifylialaiset eivät enää juurikaan esiinny omana heimonaan.
400-luvulla eaa. alueen kaupungit kapinoivat jälleen Elistä vastaan, nyt menestyksekkäästi Spartan avustuksella. Elis sai alueet takaisin Spartan heikennyttyä Leuktran taistelussa vuonna 371 eaa. Myöhemmin Eliin liityttyä Aitolian liittoon trifylialaiset kaupungit liittyivät sen vihollisen Akhaian liiton puolelle. Rooman voitettua Akhaian liiton alue tuli muun Peloponnesoksen tavoin Rooman vallan alle.
Nykyinen, samalla seudulla sijaitseva Messenian alueyksikön osa Trifylían kunta on ottanut nimensä antiikin aikaisesta alueesta.
Lepreonin Demeterin temppelin rauniot.
Per-Ove Trollsås

| Mitalit | Mitalit | Mitalit |  |
| --- | --- | --- | --- |
|  Per-Ove Trollsås suunnilleen vuonna 1960. |  Per-Ove Trollsås suunnilleen vuonna 1960. |  Per-Ove Trollsås suunnilleen vuonna 1960. |  |
Maa:   Ruotsi
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Hopeaa | Tukholma 1958 | 400 metrin aidat |  |
Per-Ove Trollsås (18. tammikuuta 1933 Krokom – 5. marraskuuta 2000 Järfälla) oli ruotsalainen 400 metrin aitajuoksija.
Trollsås saavutti Tukholman EM-kilpailuissa 1958 hopeaa 400 metrin aitajuoksussa ajalla 51,6 s. Hän hävisi Neuvostoliiton Juri Litujeville 0,5 sekuntia.
Trinidadinmomotti

| Trinidadinmomotti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Säihkylinnut Coraciiformes
Heimo::  Momotit Momotidae
Suku::  Sinipäämomotit Momotus
Laji::  bahamensis
Kaksiosainen nimi
 Momotus bahamensis  (Swainson, 1838) 
Katso myös
   Trinidadinmomotti Wikispeciesissä   Trinidadinmomotti Commonsissa 
Infobox OKNimi-testi OKIUCN-testi OK: 
Trinidadinmomotti (Momotus bahamensis) on momotteihin kuuluva lintulaji. Lajia tavataan Karibianmereltä Trinidadista ja Tobagosta.
Koko ja ulkonäkö

Kooltaan trinidadinmomotti voi kasvaa 38–46 cm pitkäksi. Sukupuolet muistuttavat toisiaan ulkonäöltään. Trinidadinmomotti on selästään ja siivistään väriltään vihreä. Pää on sininen ja päälaki sekä silmien ympärystä ovat mustat. Lajin rinta ja vatsa ovat punarusehtavat. Trinidadinmomotin pyrstö on pitkä ja väriltään sininen. Kaksi pyrstösulkaa ovat muita pidemmät. Lintu on läheistä sukua useiden muiden sinipäämomottien suvun lajien kanssa ja aikaisemmin niitä on pidettykin samaan lajiin kuuluvina.
Levinneisyys ja elinympäristö

Trinidadinmomottia tavataan Trinidadin ja Tobagon saarilta ja se on yleisempi Tobagossa. Lajin elinympäristöä ovat kosteat metsät, kaakaoviljelmät ja satunnaisesti puutarhat. Lintu pesii törmiin kaivamiinsa luoliin. Trinidadinmomotin pesimäkausi kestää maaliskuulta heinäkuulle.
Tripelennamiini

| --- | --- |


Tripelennamiini
Systemaattinen (IUPAC) nimi
N'-bentsyyli-N,N-dimetyyli-N'-pyridin-2-yylietaani-1,2-diamiini
Tunnisteet
CAS-numero: 91-81-6
ATC-koodi: D04AA04
PubChem CID: 5587
DrugBank: DB00792
Kemialliset tiedot
Kaava: C16H21N3 
Moolimassa: 255,358
SMILES: Etsi tietokannasta: eMolecules, PubChem
Fysikaaliset tiedot
Liukoisuus veteen: Liukenee veteen
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen, topikaalinen, intravenoosi
Tripelennamiini (C16H21N3) on aromaattisiin amiineihin kuuluva orgaaninen yhdiste. Yhdistettä käytetään lääketieteessä ja eläinlääketieteessä antihistamiinina allergisten oireiden hoitamiseen.
Ominaisuudet ja käyttö

Huoneenlämpötilassa tripelennamiini on keltaista nestettä. Sitä käytetään usein hydrokloridisuolanaan, joka on kiteistä ainetta. Yhdiste liukenee hyvin veteen. Tripelennamiini kuuluu niin kutsuttuihin ensimmäisen sukupolven antihistamiineihin ja se vaikuttaa estämällä H1-histamiinireseptorien toimintaa. Yhdistettä käytetään hyönteisten pistoksien, heinänuhan, nokkosihottuman ja muiden allergisten oireiden hoidossa. Sitä käytetään ihmisten lisäksi myös koirilla, kissoilla, karjalla ja hevosilla.
Valmistus

Tripelennamiinin synteesin ensimmäisessä vaiheessa 2-aminopyridiinireagoi bentsaldehydin kanssa ja muodostuva imiini pelkistetään muurahaishapolla. Reaktio on tyypiltään pelkistävä aminointi. Tämän reaktion tuote 2-bentsyyliaminopyridiini reagoi emäksisissä olosuhteissa 2-dimetyyliaminoetyylikloridin kanssa muodostaen tripelennamiinia.
Tris(dibentsylideeniasetoni)dipalladium(0)

| Tris(dibentsylideeniasetoni)dipalladium(0) |
| --- | --- |


Tunnisteet
CAS-numero:  51364-51-3
PubChem CID:  140752753 ja 15815333 9811564, 140752753 ja 15815333
SMILES:  C1=CC=C(C=C1)C=CC(=O)C=CC2=CC=CC=C2.C1=CC=C(C=C1) C=CC(=O)C=CC2=CC=CC=C2.C1=CC=C(C=C1)C=CC(=O) C=CC2=CC=CC=C2.[Pd].[Pd]
Ominaisuudet
Molekyylikaava:  (C17H14O)3Pd2
Moolimassa:  915,686 g/mol
Sulamispiste:  152–155 °C
Liukoisuus veteen:  Ei liukene veteen
Tris(dibentsylideeniasetoni)dipalladium(0) ((C17H14O)3Pd2) on palladiumin organometalliyhdisteisiin kuuluva orgaaninen yhdiste. Ligandeina yhdisteessä ovat dibentsylideeniasetonimolekyylit. Yhdistettä käytetään orgaanisen kemian synteeseissä palladiumin lähteenä ja katalyyttinä.
Ominaisuudet

Huoneenlämpötilassa tris(dibentsylideeniasetoni)palladium(0) on tumman violettia kiteistä ainetta. Yhdiste ei liukene veteen, mutta liukenee useisiin orgaanisiin liuottimiin kuten dikloorimetaaniin, kloroformiin ja bentseeniin. Kloroformista kiteytettäessä muodostuu kloroformin ja tris(dibentsylideeniasetoni)dipalladium(0):n kompleksi. Toisin kuin monet muut palladiumin organometallikompleksit tris(dibentsylideeniasetoni)dipalladium(0) ei ole erityisen herkkä veden tai ilman vaikutuksille. Molekyylissä kummatkin palladiumatomit ovat sitoutuneet yhteensä kolmeen dibentsylideeniasetonin kaksoissidokseen. Nämä sidokset ovat suhteellisen heikkoja ja voidaan helposti korvata muilla ligandeilla.
Valmistus ja käyttö

Tris(dibentsylideeniasetoni)dipalladium(0):a valmistetaan lisäämällä dibentsylideeniasetonin ja natriumtetraklooripalladaatin metanoliliuokseen pelkistimeksi natriumasetaattia. Liuos jäähdytetään ja muodostuva tris(dibentsylideeniasetoni)dipalladium(0) suodatetaan.
Tris(dibentsylideeniasetoni)dipalladium(0):a käytetään katalyytteinä useissa eri reaktioissa. Tällaisia ovat muun muassa eenireaktiot, kytkentäreaktiot kuten Suzuki-kytkentä, syklisoinnit, alkenyyli- ja aryylihalogenidien karbonyloinnit ja asymmetriset allylointireaktiot.
Trogen (Sveitsi)

| Trogen |
| --- | --- |
 Trogenia.
 vaakuna
 Trogen sijaitsee Koillis-Sveitsissä.
 Koordinaatit: 47°24′N, 9°28′E 
Valtio:  Sveitsi
Kantoni:  Appenzell Ausserrhoden
Pinta-ala:  
 – Kokonaispinta-ala:  10,03 km²
Korkeus:  693–1 183 m
Väkiluku (31.12.2018)  (vakinaiset asukkaat):  1 735
 – Väestötiheys:  173 as./km²
 
 www.trogen.ch 
Infobox OKVirheellinen NIMI-arvo: 
Trogen on kunta Koillis-Sveitsissä, Appenzell Ausserrhodenin kantonissa. Kunnassa on runsaat 1 700 asukasta. Trogen sijaitsee kumpuilevalla ylänköalueella, noin 10 kilometriä Sankt Gallenista kaakkoon.
Trogen on tunnettu Pestalozzi-kylästä.
Kaupunkiin on Appenzeller Bahnen -yhtiön (aikaisemmin Trogenerbahn) rautatieyhteys Speicherista ja Sankt Gallenista.
Aiheesta muualla

Kuvia tai muita tiedostoja aiheesta Trogen (Sveitsi) Wikimedia Commonsissa
Fuchs, Thomas: Trogen (Sveitsin historiallinen tietosanakirja)  5.11.2013. Bern:  Stiftung HLS. (saksaksi), (ranskaksi), (italiaksi)
| n k Appenzell Ausserrhodenin kantonin kunnat |
| --- | --- |
 Appenzell Ausserrhodenin kantonin kunnat (20 kpl, 1749–)
Appenzell Ausserrhodenin kantoni: Bühler • Gais • Grub •  Heiden • Herisau • Hundwil • Lutzenberg • Rehetobel • Reute • Schönengrund • Schwellbrunn • Speicher • Stein • Teufen • Trogen • Urnäsch •  Wald • Waldstatt • Walzenhausen • Wolfhalden
Tromssantunturiunikko

| Tromssantunturiunikko |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ranunculales
Heimo::  Unikkokasvit Papaveraceae
Suku::  Unikot Papaver
Laji::  radicatum
Alalaji::  laestadianum
Kolmiosainen nimi
 Papaver radicatum subsp. laestadianum  Nordh. 
Katso myös
   Tromssantunturiunikko Wikispeciesissä  
Infobox OKNimi-testi OKIUCN-testi OK: 
Tromssantunturiunikko (Papaver radicatum subsp. laestadianum) on tunturiunikon alalaji, joka on saanut nimensä löytäjänsä Lars Levi Laestadiuksen mukaan. Hän nimesi kasvin löytöpaikan mukaan peltsanunikoksi (pältsavallmo), mutta myös nimeä "Laestadiuksen unikko" (Papaver laestadianum) on käytetty aiemmin. Nykyään sitä ei katsota enää omaksi lajikseen.
Tromssantunturiunikkoa esiintyy Norjassa ja Ruotsissa kalkkipitoisilla liuskesoraikoilla ja lapinvuokkokankailla. Se on matalakasvuinen monivuotinen kasvi, joka jää alle 20 senttimetriä korkeaksi.
Trinitrobentseeni

| Trinitrobentseeni |
| --- | --- |


Tunnisteet
IUPAC-nimi:  1,3,5-trinitrobentseeni
CAS-numero:  99-35-4
PubChem CID:  7434
SMILES:  C1=C(C=C(C=C1[N+](=O)[O-])[N+](=O)[O-])[N+](=O)[O-]
Ominaisuudet
Molekyylikaava:  C6H3N3O6
Moolimassa:  213,114 g/mol
Sulamispiste:  122,5 °C
Kiehumispiste:  315 °C
Tiheys:  1,76 g/cm3
Liukoisuus veteen:  0,35 g/l (25 °C)
Trinitrobentseeni (C6H3N3O6) on nitroryhmiä sisältävä aromaattinen orgaaninen yhdiste. Yhdistettä käytetään orgaanisen kemian synteeseissä.
Ominaisuudet, valmistus ja käyttö

Huoneenlämpötilassa trinitrobentseeni on vaaleankeltaista kiteistä ainetta. Yhdisteen alkeiskoppi on ortorombinen. Aine liukenee vain niukasti veteen, hieman etanoliin ja hyvin asetoniin ja bentseeniin. Yksi tai useampi nitroryhmistä voidaan pelkistää aminoryhmäksi ja myös nukleofiiliset aromaattiset substituutiot ovat mahdollisia.
Trinitrobentseeniä valmistetaan kuumentamalla 2,4,6-trinitrobentsoehappoa. Yhdistettä muodostuu myös nitrattaessa bentseeniä väkevän typpi- ja rikkihapon seoksella, mutta sivureaktioiden vuoksi tätä tapaa ei käytetä.
Trinitrobentseeniä käytetään muun muassa floroglusinolin ja 3,5-dinitroanisolin valmistukseen. Yhdiste on räjähdysaineena TNT:tä voimakkaampaa, mutta korkean hinnan vuoksi sitä ei käytetä tähän tarkoitukseen.
Aiheesta muualla

PubChem: 1,3,5-Trinitrobenzene (englanniksi)
Human Metabolome Database (HMDB): 1,3,5-Trinitrobenzene (englanniksi)
Toxin and Toxin Target Database (T3DB): 1,3,5-Trinitrobenzene (englanniksi)
Tritoninsarvet

| Tritoninsarvet |
| --- | --- |
 Tritonia tetraquetra
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Nilviäiset Mollusca
Luokka::  Kotilot Gastropoda
Alaluokka::  Heterobranchia
Lahko::  Vapaakiduskotilot Nudibranchia
Heimo::  Tritoninsarvet Tritoniidae  Lamarck, 1809
Suvut
 Duvaucelia  Marianina  Marionia  Paratritonia  Tochuina  Tritonia  Tritonicula  Tritonidoxa  Tritoniella  Tritoniopsis 
Katso myös
   Tritoninsarvet Wikispeciesissä   Tritoninsarvet Commonsissa 
Infobox OKVirheellinen NIMI-arvo: 
Tritoninsarvet (Tritoniidae) on vapaakiduskotiloihin kuuluva nilviäisheimo. Heimon lajeja tavataan merivesistä.
Taksonomia ja anatomia

Tritoninsarvet jaetaan kymmeneen sukuun. Heimon lajit ovat kuorettomia ja ruumiinmuodoltaan pitkänomaisia. Osa lajeista on leveitä ja osa kapeita. Tritoninsarvet voivat kasvaa 0,5–30 cm pitkiksi. Lajien ruumiista lähtee useita haarautuneita ulokkeita. Vatsaa suojaavat levyt.
Elintavat

Tritoninsarvien ravintoa ovat pehmytkorallit.
SS Tropic (1871)

| Asiatic Ambriz (vsta 1873) |
| --- | --- |
Tyyppi:  postihöyrylaiva
Kotipaikka:  Liverpool
Omistaja:  White Star Line
Rakennustelakka:  Thomas Royden and Sons, Liverpool
Rakennusnumero:  137
Vesillelasku:  14. lokakuuta 1871
Neitsytmatka:  1872
Status:  romutettu lokakuussa 1894
Tekniset tiedot
Pituus:  350 jalkaa m
Leveys:  35 jalkaa 2 tuumaa m
Bruttovetoisuus (GT):  2093
Koneteho:  1500 ihp kW
Nopeus:  12 kn
Hyttejä:  10
SS Tropic oli White Star Linen postihöyrylaiva. Aluksen valmisti Thomas Royden and Sons Liverpoolista omalle yhtiölleen Indra Linelle. Alus laskettiin vesille 14. lokakuuta 1871.
White Star Line osti 1872 aluksen sen ollessa vielä telakalla, jolloin se samalla nimettiin Tropiciksi. Aluksen oli tarkoitus palvella reitillä Liverpoolista Kalkuttaan, joka oli lyhentynyt merkittävästi Suezin kanavan avauduttua 1871. Alus siirrettiin vielä samana vuonna Etelä-Amerikan reitille ja se teki 5. marraskuuta ensimmäisen matkansa Liverpoolista Valparaisoon. Reitin osoittauduttua kannattamattomaksi, koska aluksella oli vaikea saada paluulastia. Alus teki 4. kesäkuuta 1873 viimeisen matkansa Valparaisoon, minkä jälkeen se myytiin bilbaolaiselle J. Serra y Font -yhtiölle. Uusi omistaja nimesi Tropicin uudelleen Federicoksi.
Alus myytiin edelleen 1886 bilbaolaiselle Cia. de Nav. La Flechalle, joka piti aluksen saman nimisenä. Alus myytiin romutettavaksi ja se romutettiin lokakuussa 1894 Lytham St. Annella Lancashiressä.
Trisykloheksyylifosfiini

| Trisykloheksyylifosfiini |
| --- | --- |


Tunnisteet
IUPAC-nimi:  Trisykloheksyylifosfaani
CAS-numero:  2622-14-2
PubChem CID:  75806
SMILES:  C1CCC(CC1)P(C2CCCCC2)C3CCCCC3
Ominaisuudet
Molekyylikaava:  C18H33P
Moolimassa:  280,414 g/mol
Sulamispiste:  76–78 °C
Liukoisuus veteen:  Ei liukene veteen
Trisykloheksyylifosfiini (C18H33P) on fosfiineihin kuuluva orgaaninen yhdiste. Yhdistettä käytetään orgaanisen kemian synteeseissä useiden katalyyttien ligandina.
Ominaisuudet

Trisykloheksyylifosfiini on huoneenlämpötilassa valkoista kiteistä ainetta. Yhdiste hapettuu herkästi ilman vaikutuksesta trisykloheksyylifosfiinioksidiksi. Trisykloheksyylifosfiini on veteen liukenematonta, mutta liukenee useisiin orgaanisiin liuottimiin. Trisykloheksyylifosfiini muodostaa komplekseja useiden siirtymämetallien kanssa. Yhdiste on suhteellisen labiili ligandi ja korvautuu helposti muilla ligandeilla. Verrattuna toiseen yleiseen fosfiiniligandiin trifenyylifosfiiniin, trisykloheksyylifosfiinin ligandikartiokulma on suurempi ja yhdiste on voimakkaammin emäksinen (pKa-arvo on 9,7) ja voimakkaammin steerisesti estynyt.
Valmistus ja käyttö

Trisykloheksyylifosfiinia valmistetaan tyypillisimmin fosforitrikloridin ja sykloheksyylimagnesiumbromidin välisellä reaktiolla tai pelkistämällä vedyttämällä trifenyylifosfiinia niobiumkatalyyttien läsnä ollessa.
Trisykloheksyylifosfiinia voidaan käyttää reagenssina orgaanisen kemian synteeseissä, mutta tavanomaisin käyttö on ligandina siirtymämetallikatalyyteissä. Esimerkkejä ovat butadieenin oligomeroinnissa käytettävä nikkelikatalyytti, vedytyksissä käytetävä iridiumkatalyytti Crabtreen katalyytti, alkeenien metateeseissä käytettävä ruteniumia sisältävä Grubbsin katalyytti ja Heck-reaktioita katalysoiva palladiumkompleksi.
Trimetyyliglysiini

| Trimetyyliglysiini |
| --- | --- |


Tunnisteet
IUPAC-nimi:  N,N,N-trimetyyliammoniumasetaatti
CAS-numero:  107-43-7
PubChem CID:  247
SMILES:  C[N+](C)(C)CC(=O)[O-]
Ominaisuudet
Molekyylikaava:  C5H11NO2
Moolimassa:  117,148 g/mol
Sulamispiste:  293 °C (hajoaa)
Liukoisuus veteen:  157,1 g/ 100 ml
Trimetyyliglysiini eli betaiini (C5H11NO2) on aminohappo ja koliinin aineenvaihduntatuote. Se esiintyy kahtaisionina ja luetaan kuuluvaksi kvaternäärisiin ammoniumyhdisteisiin. Useita rakenteeltaan trimetyyliglysiiniä muistuttavia yhdisteitä kutsutaan betaiineiksi.
Biosynteesi ja merkitys

Eliöt tuottavat trimetyyliglysiiniä koliinista. Eläimillä tämä tapahtuu maksassa. Maksan koliinidehydrogenaasi hapettaa koliinin ensin betaiinialdehydiksi, jonka betaiinialdehydidehydrogenaasientsyymi hapettaa trimetyyliglysiiniksi. Trimetyyliglysiini toimii metyyliryhmän luovuttajana useissa metylaatioreaktioissa. Yksi niistä on homokysteiinin muuntaminen metioniiniksi, missä reaktiossa trimetyyliglysiini tai metyylitetrahydrofolaatti luovuttavat metyyliryhmän.
Eristäminen ja käyttö

Ensimmäisen kerran trimetyyliglysiini eristettiin sokerijuurikkaasta (Beta vulgaris), jonka tieteellisestä nimestä on nimi betaiini peräisin. Nykyäänkin trimetyyliglysiiniä eristetään sokeriruo'osta valmistetusta melassista kromatografisesti käytetään ioninvaihtokromatografiaa. Kromatografialla saatua rikastettua trimetyyliglysiiniä käytetään eläinten rehussa ja lääketieteessä.
Aiheesta muualla

Human Metabolome Database (HMDB): Betaine (englanniksi)
Food Component Database (FooDB): Betaine (englanniksi)
Kyoto Encyclopedia of Genes and Genomes (KEGG): N,N,N-Trimethylglycine (englanniksi)
Dr. Duke's Phytochemical and Ethnobotanical Databases: Betaine (englanniksi)
Pherobase: Semiochemical - betaine (englanniksi)
Lennie Tristano
Opetustyö

1950-luvun puolivälistä alkaen Tristano omistautui soittamista enemmän opetustyöhön. Häntä voidaankin pitää yhtenä ensimmäisistä järjestelmällistä jazz-opetusta antaneista muusikoista. Opettajan ura ulottui 1940-luvun lopusta hänen kuolemaansa 1978 saakka.
Tristano laittoi improvisaatio-oppilaansa usein laulamaan ja soittamaan tunnettujen jazzmuusikoiden sooloja. Apuna tässä hän käytti puolella nopeudella pyöriviä ääninauhoja, jolloin tempo puoliintui ja sävelkorkeus oli oktaavia alempi. Vähitellen edettiin soolon soittamiseen normaalinopeudella, usein metronomia apuna käyttäen. Tristano korosti, ettei tarkoitus ollut opettaa matkimaan vaan saada opiskelija näin sisäistämään esikuvana käytetyn muusikon ilmaisemia tunnetiloja.
Kirjallisuutta

Peter Ind: Jazz Visions: Lennie Tristano and His Legacy, 2005.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Italia  Israel  Suomi (KANTO)  Yhdysvallat  Latvia  Tšekki  Australia  Alankomaat 
Maantieteelliset:  MusicBrainz place 
Tieteilijät:  CiNii 
Taiteenala:  Discography of American Historical Recordings  MusicBrainz 
Henkilöt:  DDB 
Muut:  Europeana  SNAC  IdRef 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Lennie Tristano
Käännös suomeksi
Tropopaussi

Tropopaussi on ilmakehän rajakerros, joka sijaitsee troposfäärin ja stratosfäärin välissä. Se on navoilla tyypillisesti noin 5 kilometrin ja päiväntasaajalla 15 kilometrin korkeudessa, ja lisäksi se nousee ylemmäs lämpimällä ilmalla ja laskeutuu alemmas kylmällä. Suurin osa sääilmiöistä rajoittuu tropopaussiin ja vain suurimmat sääilmiöt ja suihkuvirtaukset ylittävät sen. Tropopaussissa on 50–70 astetta pakkasta, ja hiukan sen yläpuolella ilmanpaine on enää kymmenesosa merenpinnalla vallitsevasta.
Tríkala

| Tríkala Tríkalan kunta Τρίκαλα Δήμος Τρικκαίων |
| --- | --- |
 Tríkalan kaupunkia.
 Kunnan sijainti
 Tríkala
 Koordinaatit: 39°33′N, 21°46′E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Tríkala
Hallinto:  
 – Asutustyyppi:  kunta, kaupunki
 – Kallikrates-koodi:  2601
Pinta-ala:  
 – Kokonaispinta-ala:  608,5 km²
Väkiluku (2011):  81 355
 – Kunnallis­yksikkö:  62 154
 – Kaupunki­yhdys­kunta:  62 154
 – Kaupunki:  61 653
 – Väestötiheys:  133,70 as./km²
Aikavyöhyke:  UTC+2
 – Kesäaika:  UTC+3
Postinumero:  421 00
Suuntanumero(t):  24310
Rekisterikilpi:  ΤΚ
 
 www.trikalacity.gr 
Infobox OKVirheellinen NIMI-arvo: 
Tríkala (kreik. Τρίκαλα) on Kreikan kaupunki ja samanniminen kunta (Δήμος Τρικκαίων, Dímos Trikkaíon), joka sijaitsee Tríkalan alueyksikössä Thessalian alueella. Kaupunki on alueyksikkönsä hallinnollinen keskus. Koko kunnan pinta-ala on 608,5 neliökilometriä ja väkiluku 81 355. Varsinaisen Tríkalan kaupungin väkiluku on 61 653 (vuonna 2011).
Historia > Antiikki

Tríkalan paikalla on ollut asutusta viimeistään 2000-luvulla eaa. Antiikin aikana paikalla oli kaupunki nimeltä Trikka (Τρίκκα). Kreikkalaisessa mytologiassa se sai nimensä nymfi Trikkasta, Peneioksen tyttärestä. Kaupunki liitettiin Asklepioksen elämänvaiheisiin ja tunnettiin myöhemmin tämän kulttipaikkana. Myöhäisantiikin aikana kaupunki tunnettiin myös nimimuodossa Trikattus (Τρικάττους).
Historia > Myöhempi historia

Bysanttilaisella keskiajalla kaupungin nimi muuntui muotoon Trikkala (Τρίκκαλα). Osmanit valtasivat kaupungin vuonna 1393. Osmanivallan alkuvaiheessa kaupunki taantui, mutta myöhemmin se kehittyi tekstiili- ja nahkatuotteiden käsityön keskukseksi. Siitä tuli myös Thessalian tärkeimpiä koulukaupunkeja.
Tríkalasta tuli osa Kreikkaa muun Thessalian pääosan tavoin vuonna 1881 ja lopullisesti vuonna 1898. Vuonna 1907 kaupunki kärsi tuhoja suuressa tulvassa.
Nykyinen Tríkalan kunta syntyi, kun Tríkala, Estiaiótida, Faloreía, Kallídendro, Kóziakas, Megála Kalývia, Paliókastro ja Paralithaíoi yhdistyivät vuoden 2011 alussa Kallikrates-suunnitelman mukaisesti.